દેશની રાજધાની દિલ્હીમાં હવે લોકો પબ અને રેસ્ટોરાંમાં રેકોર્ડેડ ગીતોનો આનંદ લઈ શકશે નહીં. દિલ્હી સરકારે આદેશ આપ્યો છે કે શહેરમાં આવેલા પબ અને રેસ્ટોરાં જૂના નિયમનું પાલન કરશે. જૂના નિયમમાં જણાવાયું છે કે માત્ર લાઈવ પર્ફોર્મન્સ થઈ શકશે. તેના સ્થાને કોઈ રેકોર્ડેડ મ્યુઝિક કે પ્રોફેશનલ ડિસ્ક જોકીનો ઉપયોગ નહીં થઈ શકે. આવો આદેશ દિલ્હી સરકારના આબકારી વિભાગે વર્ષ ૨૦૧૦ના નિયમ અંતર્ગત આપ્યો છે.